Årsagen er finanslovsforhandlingerne for næste år. Personalet er utilfredse med, at der ikke er afsat ekstra penge til plejesektoren. Personalet på Sønder Kongevejs ældreboliger i Nørresundby holdt fagligt møde klokken syv i morges, og valgte næsten enstemmigt at nedlægge arbejdet fra middag. Det er endnu uvist hvor mange af Aalborg Kommunes 70-80 personalegrupper, der vælger at følge trop. Ifølge pressetalsmand Lars Lund Eriksen, kommer strejken ikke til at berøre de ældre og syge. Han siger, at personalet i forvejen er lavt bemandet på den tid af dagen. Desuden er der er nødberedskab sat i stand, hvis der skulle være brug for det. Der vil være demonstration på J.F. Kennedys plads klokken 13.00. Herefter vil der være stormøde på Fjordmarken i Aalborg Vestby. Se mere i vores middagsudsendelse klokken 12.10.

Referat:
Fra klokken 12.00 til 18.00 går plejepersonalet i en overenskomststridig strejke.